ddrg/super_eurlex huggingface dataset:
2.

remdamasis Audito Rūmų ataskaita, pažymi, kad 2019 m. Agentūra buvo sudariusi operacinės veiklos finansavimo susitarimus su bendradarbiaujančiomis šalimis, kurie sudarė 55 proc. Agentūros biudžeto; pažymi, kad Agentūra 2019 m. ėmėsi priemonių pagerinti ex ante patikras ir vėl įdiegė ex post patikras dėl kompensacijų; reiškia susirūpinimą tuo, kad Audito Rūmai pabrėžė, jog su įranga susijusių išlaidų kompensavimas vis dar grindžiamas faktinėmis išlaidomis, ir labai apgailestauja dėl to, kad projektas pereiti prie vieneto išlaidomis grindžiamo kompensavimo vis dar nebaigtas; pabrėžia, kad procedūra nebaigta nepaisant to, kad tokia padėtis visą laiką kartojasi ir šis klausimas buvo keltas per ankstesnę biudžeto įvykdymo patvirtinimo procedūrą; taip pat remdamasis Audito Rūmų ataskaita labai susirūpinęs pažymi, kad bendradarbiaujančios šalys ne visada pateikė išlaidų deklaracijas, pagrįstas sąskaitomis faktūromis arba kitais dokumentais, tinkamai pagrindžiančiais faktines operacijų išlaidas, ir kad buvo vėluojama pateikti patvirtinamuosius dokumentus; be to, Audito Rūmų ataskaitoje pabrėžiama, kad pareiga laiku pateikti tikslius patvirtinamuosius dokumentus kartu su išlaidų deklaracijomis tenka bendradarbiaujančioms šalims; remdamasis Agentūros atsakymu, pažymi, kad atlikdama ex post kontrolę, Agentūra peržiūrėdama banko sąskaitas nustatė abejotinas išlaidas ir gavėjui buvo pranešta, kad išankstinės ( pro forma ) sąskaitos nebebus priimamos kaip patvirtinamieji dokumentai, net jei tokios sąskaitos faktūros išduodamos pagal galiojančią nacionalinę reguliavimo sistemą; be to, vėlavimas pateikti patvirtinamuosius dokumentus buvo susijęs su supaprastintos dotacijų, skirtų pareigūnų išsiuntimui, sistemos įgyvendinimu, todėl siekiant užtikrinti patikimą finansų valdymą, 2019 m. galutinio mokėjimo procedūra buvo gerokai pratęsta; yra labai nepatenkintas tuo, kad Agentūros vadovybė neįsipareigojo spręsti šios problemos; ragina Agentūrą nutraukti likusių kompensacijų mokėjimą, jei išlaidos nepagrindžiamos sąskaitomis faktūromis; primygtinai ragina Agentūrą nedelsiant užbaigti perėjimą prie vieneto išlaidomis grindžiamo kompensavimo ir visapusiškai taikyti visus patikimo finansų valdymo principus;
5.

pažymi, kad 2019 m. agentūrų neatitikties reikalavimams registre buvo užregistruoti 36 ex post neatitikties atvejai (reikalavimų nesilaikymo atvejai), palyginti su 29 atvejais 2018 m. ir 7 atvejais 2017 m.; pažymi, kad šie reikalavimų nesilaikymo atvejai daugiausia susiję su komandiruočių taisyklėmis, ex post įsipareigojimais, sutarčių valdymu ir mokėjimais bei vidaus procedūromis; pažymi, kad Agentūra nurodė, jog įgyvendintos taisomosios priemonės ir padidintas informuotumas; ragina Agentūrą sustabdyti ex post neatitikties atvejų skaičiaus didėjimo tendenciją ir akcentuoti prevencines priemones;
24.

pripažįsta, kad Bendros įmonės ex ante kontrolės procedūros yra patikimos, visų pirma kalbant apie Septintosios bendrosios programos tarpinius ir galutinius mokėjimus, ir kad Bendra įmonė atlieka ex post auditus naudos gavėjų būstinėse, o programos „Horizontas 2020“ mokėjimų atveju už ex post auditus yra atsakinga Komisijos bendra audito tarnyba; pažymi, kad atlikus ex post auditus likutiniai klaidų lygiai, apie kuriuos 2018 m. pabaigoje pranešė Bendra įmonė, siekė 1,29 proc. Septintosios bendrosios programos projektų atveju ir 1,33 proc. – programos „Horizontas 2020“ projektų atveju;
22.

reiškia susirūpinimą dėl to, kad Bendroji įmonė dar nenustatė nariams ir jų išorės auditoriams skirtų konkrečių gairių dėl narių nepiniginių įnašų į programos „SESAR 2020“ projektus deklaravimo ir sertifikavimo; be to, yra susirūpinęs dėl to, kad Bendroji įmonė neparengė vidaus gairių dėl ex ante patikrų, susijusių su prašymais kompensuoti programos „SESAR 2020“ projektų išlaidas; teigiamai vertina tai, kad Bendrosios įmonės administracinė valdyba 2016 m. gruodžio mėn. patvirtino dokumentą „Nepiniginių įnašų patvirtinimo procesas ir metodika bendroje įmonėje SESAR (tik programai „SESAR 2020“); pažymi, kad Bendroji įmonė turėtų ištirti, ar reikėtų pritaikyti Komisijos „Horizontas 2020“ ex ante kontrolės strategiją konkretiems pavojams, susijusiems su programos „SESAR 2020“ projektais;
22.

apgailestauja dėl to, kad nei pirmininkas, nei pirmininko pavaduotojai ir sekretoriatas nepaskelbė interesų deklaracijų Komiteto interneto svetainėje; primygtinai ragina Komitetą jas paskelbti iki 2018 m. birželio mėn. pabaigos, nurodant narystę bet kokioje kitoje organizacijoje; apgailestauja dėl to, kad Komiteto narių interesų deklaracijos skelbiamos įvairiomis kalbomis ir skirtingais formatais, dėl to ribojamas skaidrumas; primygtinai ragina Komitetą iki 2018 m. birželio mėn. pabaigos jas paskelbti vienodu formatu ir viena iš trijų daugiausiai naudojamų oficialiųjų Sąjungos kalbų;
2.

džiaugdamasis pažymi tai, kad nacionalinių finansavimo institucijų taikytų metodų ir procedūrų skirtumų problema jau nebeaktuali programos „Horizontas 2020“ projektų įgyvendinimui, kadangi ex post auditus vykdo Bendroji įmonė arba Komisija; pažymi, kad pagal bendro programos „Horizontas 2020“ ex post audito plano nuostatas šiuo metu jau pradėta 17 ex post auditų dėl operacijų, susijusių su Bendrosios įmonės veikla;
15.

su pasitenkinimu pažymi, kad Centras patvirtino naują Vertimo kokybės užtikrinimo veiksmų planą 2015–2016 m. laikotarpiui; pažymi, kad 2015 m. Centro darbo programoje užsibrėžta Vertimo kokybės užtikrinimo veiksmų plano tikslus įgyvendinti 50 % ir 2015 m. pabaigoje planas įgyvendintas 49,4 %; pažymi, kad 2015 m. Vertimo kokybės užtikrinimo veiksmų plane daug dėmesio skirta išsamiems etatinių vertėjų mokymams, jie, be kita ko, dalyvavo subtitravimo technikos mokymuose, taip pat buvo mokomi naudotis Centre įdiegta programine įranga, kad galėtų klientams teikti naujas subtitravimo paslaugas; be to, pažymi, kad 2015 m. taip pat pagal Vertimo kokybės užtikrinimo veiksmų planą atliktas išorės paslaugų teikėjo auditas;
3.

su malonumu atkreipia dėmesį į tai, kad Agentūra visus mokėjimus įvykdė per Reglamente (ES, Euratomas) Nr. 966/2012 nurodytą laikotarpį, todėl nereikėjo mokėti delspinigių paslaugų teikėjams už pavėluotus mokėjimus; be to, pažymi, kad 2015 m. mokėjimas vidutiniškai buvo įvykdomas per 20 dienų;
4.

pabrėžia, kad II antraštinės dalies (administracinės išlaidos) mokėjimų asignavimų perkėlimai į vėlesnius laikotarpius sudarė 150 000 EUR (22 %), ir ši suma yra mažesnė, palyginti su 600 000 EUR (49 %) 2014 m.; be to, pabrėžia, kad šie perkėlimai dažniausiai susiję su investicijomis į IT infrastruktūrą, kurios buvo užsakytos, kaip planuota, 2015 m. pabaigoje; pabrėžia, kad bendras perkeltų asignavimų rodiklis sumažėjo nuo 15 % 2014 m. iki 7 % 2015 m.;
33.

konstatuoja, kad Tinklo teigimu, agentūros yra tvirtai įsipareigojusios didinti savo matomumą socialinės žiniasklaidos priemonėse; atkreipia dėmesį, kad tik kelių agentūrų dar nėra socialinės žiniasklaidos priemonėse, bet jos įsipareigoja pradėti tokią komunikaciją artimiausioje ateityje; pastebi, kad per socialines žiniasklaidos priemones galima skelbti ataskaitas, renginius, pranešimus apie darbo vietas ir viešuosius pirkimus; be to, pažymi, kad socialinės žiniasklaidos veikla yra susijusi su kitomis agentūrų naudojamomis komunikacijos priemonėmis;
5.

pažymi, kad pagal II antraštinę dalį didelį perkėlimų lygį lėmė metų pabaigoje planuojamas prekių ir paslaugų pirkimas, susijęs su Agentūros persikėlimu į naujas patalpas, taip pat metinių IT sutarčių atnaujinimas; be to, atkreipia dėmesį į tai, kad didelį perkėlimų į kitą laikotarpį lygį pagal III antraštinę dalį iš esmės lėmė 2013 m. pradėtų didelės apimties projektų daugiametis pobūdis;
5.

susirūpinęs pažymi, kad dėl to, jog nesama pakankamai tinkamų su 2013 m. dotacijų operacijų ex ante ir ex post patikrų veiksmingumu susijusių įrodymų, Audito Rūmai nustatė, kad patikinimas dėl 2013 m. su bendromis žemėje, jūroje ir ore vykdytomis operacijomis susijusių dotacijų operacijų teisėtumo ir tvarkingumo yra nepakankamas;
6.

nerimauja dėl to, kad II antraštinės dalies perkėlimų į kitą laikotarpį (1 974 511 EUR arba 35 %) ir III antraštinės dalies perkėlimų į kitą laikotarpį (1 651 203 arba 36 %) lygis buvo pakankamai aukštas, taip įvyko daugiausia dėl to, kad buvo planuojama pirkti IT infrastruktūrą ir IT paslaugas, dėl kurių, kaip planuota, 2013 m. gruodžio mėn. sudarytos sutartys, o atitinkamos paslaugos suteiktos 2014 m.;
3.

pažymi, kad įsipareigotų asignavimų perkėlimo į kitą laikotarpį lygis buvo gana aukštas II antraštinėje dalyje (administracinės išlaidos): jis sudarė 1 700 000 mln. EUR (38 %); pripažįsta, kad tai iš dalies lėmė įvykiai, kurių Agentūra negalėjo kontroliuoti, kaip antai jos būstinės perkėlimas į Prahą 2012 m. rugsėjo mėn. (400 000 EUR) ir GALILEO saugumo stebėsenos centro įsteigimas (400 000 EUR), ir dėl to paskutinį metų ketvirtį turėjo būti tiekiamos tam tikros prekės ir teikiamos paslaugos; be to, pažymi, kad kai kurios su IT ir teisinėmis paslaugomis susijusios sutartys, įtrauktos į 2013 m. darbo programą, pasirašytos 2012 m. gruodžio mėn.;
2. Partiją sudaro tik vienos rūšies ta pačia forma pateikti žvejybos arba akvakultūros produktai, gauti iš to paties atitinkamo geografinio rajono ir to paties žvejybos laivo ar žvejybos laivų grupės, arba iš to paties akvakultūros produktus auginančio subjekto.

2. Siekiant žvejybos arba akvakultūros produktus pateikti rinkai , produktų, priskiriamų Tarybos reglamentu (EEB) Nr. 2658/87 nustatytos Kombinuotosios nomenklatūros 3 skirsniui, atveju kiekvieną partiją turi sudaryti vienos rūšies, ta pačia forma pateikti produktai, gauti iš to paties geografinio rajono ir to paties žvejybos laivo ar žvejybos laivų grupės, arba iš to paties akvakultūros produktus auginančio subjekto.
(2a)

remiantis tyrimu „Study and Reports on the VAT Gap in the EU-28 Member States“ (liet. „Tyrimas ir ataskaitos dėl PVM atotrūkio 28 ES valstybėse narėse“) (44a) paremtos Komisijai parengtos 2019 m. galutinės ataskaitos duomenimis, PVM atotrūkis, t. y. skirtumas tarp numatomų PVM įplaukų ir faktiškai surinktos sumos, 2017 m. Sąjungoje siekė 137,5 mlrd. EUR, tai sudarė 267 EUR prarastų įplaukų vienam asmeniui Sąjungoje. Tačiau padėtis valstybėse narėse labai skiriasi: kai kuriose valstybėse narėse PVM atotrūkis sudaro mažiau kaip 0,7 proc. visų numatomų įplaukų, kitose jis siekia 35,5 proc. Tai rodo, kad, norint geriau kovoti konkrečiai su sukčiavimu e. prekybos PVM ir apskritai su sukčiavimu PVM (įskaitant karuselinį sukčiavimą), reikia glaudesnio tarpvalstybinio bendradarbiavimo;
(15)

siekiant per visą Programos įgyvendinimo laikotarpį užtikrinti kuo didesnį lankstumą ir išplėtoti jos komponentų sąveiką, kiekvieną konkretų tikslą galima įgyvendinti visomis priemonėmis, prieinamomis pagal Finansinį reglamentą. Naudotini įgyvendinimo mechanizmai yra tiesioginis valdymas ir netiesioginis valdymas, kai Sąjungos finansavimas turėtų būti derinamas su kitais finansavimo šaltiniais arba kai vykdymui reikia įsteigti bendrai valdomas struktūras. Be to, siekdama visų pirma reaguoti į naujus pokyčius ir poreikius, pavyzdžiui, naujas technologijas, Komisija, laikydamasi metinės biudžeto sudarymo procedūros ir Finansinio reglamento, gali pasiūlyti nukrypti nuo šiame reglamente nustatytų orientacinių sumų;
(2)

sutelktinis finansavimas gali padėti sudaryti sąlygas gauti finansavimą MVĮ ir ▌ užbaigti kurti kapitalo rinkų sąjungą. Tai, kad tokios įmonės negali gauti finansavimo, yra problema net ir tose valstybėse narėse, kuriose galimybės gauti banko finansavimą išliko nepakitusios per visą finansų krizę. Sutelktinis finansavimas tapo įprasta projekto ar verslo , kuriems paprastai lėšas teikia labai daug žmonių arba organizacijų, finansavimo praktika, kai per interneto platformas privatūs asmenys , organizacijos ir įmonės, be kita ko, verslą pradedančios įmonės, sutelkia palyginti nedideles pinigų sumas;
(11)

PNPP III paramą daugiausia reikėtų sutelkti į pagalbą PNPP paramos gavėjams, padedant jiems stiprinti demokratines institucijas ir teisinę valstybę, įgyvendinti teismų sistemos ir viešojo administravimo reformas, užtikrinti pagarbą pagrindinėms teisėms, skatinti lyčių lygybę, toleranciją, socialinę įtrauktį ir nediskriminavimą , taip pat regioninę ir vietos plėtrą . Teikiant PNPP paramą reikėtų toliau remti PNPP paramos gavėjų pastangas plėtoti regioninį, makroregioninį ir tarpvalstybinį bendradarbiavimą bei teritorinę plėtrą, be kita ko, įgyvendinant Sąjungos makroregionines strategijas. Be to, teikiant PNPP paramą reikėtų spręsti saugumo, migracijos, sienų valdymo klausimus, užtikrinti galimybę naudotis tarptautine apsauga, dalytis svarbia informacija, stiprinti sienų kontrolę ir bendromis pastangomis kovoti su neteisėta migracija ir neteisėtu migrantų gabenimu; [14 pakeit.]
(7)

parama taip pat turėtų būti teikiama laikantis tarptautinių susitarimų, kuriuos sudarė Sąjunga sudarė su I priede išvardytais , be kita ko, su paramos gavėjais. Parama I priede išvardytiems paramos gavėjams daugiausia turėtų būti teikiama siekiant stiprinti demokratines institucijas ir teisinės valstybės principą, atlikti teismų sistemos ir viešojo administravimo reformas, užtikrinti pagarbą pagrindinėms teisėms , įskaitant mažumų teises, ir skatinti lyčių lygybę, toleranciją, socialinę įtrauktį , pagarbą tarptautiniams darbo standartams, susijusiems su darbuotojų teisėmis, ir pažeidžiamų grupių, įskaitant vaikus ir neįgaliuosius, nediskriminavimą. Parama taip pat turėtų padėti įgyvendinti pagrindinius principus paramos gavėjams laikytis pagrindinių principų ir teises teisių , kaip nustatyta Europos socialinių teisių ramstyje (7) , taip pat siekti socialinės rinkos ekonomikos ir konvergencijos socialinio acquis srityje . Teikiant paramą turėtų būti toliau remiamos jų pastangos plėtoti regioninį, makroregioninį ir tarpvalstybinį bendradarbiavimą bei teritorinį vystymąsi, be kita ko, įgyvendinant Sąjungos makroregionines strategijas , kad būtų puoselėjami geri kaimyniniai santykiai ir stiprinamas susitaikymas . Parama Ji taip pat turėtų skatinti sektorių regionines bendradarbiavimo struktūras ir gerinti jų ekonominį ir socialinį vystymąsi ir ekonomikos valdymą, kuriuo didinti ekonominę integraciją į Sąjungos bendrąją rinką, įskaitant muitinių bendradarbiavimą, skatinti atvirą ir sąžiningą prekybą, kuria grindžiama pažangaus, tvaraus ir integracinio augimo darbotvarkė, be kita ko, įgyvendinant regioninę plėtrą , sanglaudą ir įtrauktį , žemės ūkio ir kaimo plėtrą, socialinę ir užimtumo politiką, skaitmeninės ekonomikos ir visuomenės plėtrą, kuri taip pat atitinka pavyzdinę iniciatyvą „Vakarų Balkanų skaitmeninė darbotvarkė“; [6 pakeit.]
3.

Siekiant 3 straipsnio 1 dalyje nustatyto politikos tikslo šia priemone visų pirma remiama: a) infrastruktūra ir pastatai, reikalingi didelės apimties IT sistemoms ir susijusiems ryšių struktūros komponentams laikyti; b) įranga ir ryšių sistemos, reikalingos siekiant užtikrinti tinkamą didelės apimties IT sistemų veikimą; c) su didelės apimties IT sistemomis susijęs mokymas ir komunikacijos veikla; d) didelės apimties IT sistemų kūrimas ir modernizavimas; e) tyrimai, koncepcijų pagrįstumo įrodymas, bandomieji projektai ir kiti atitinkami veiksmai, susiję su didelės apimties IT sistemų diegimu, įskaitant jų sąveikumą; f) veiksmai, kuriais plėtojami naujoviški metodai arba diegiamos naujos technologijos, kuriuos būtų galima perkelti į kitas valstybes nares, visų pirma projektai, kuriais siekiama išbandyti ir patvirtinti Sąjungos finansuojamų mokslinių tyrimų projektų rezultatus; g) didelės apimties IT sistemoms reikalingų statistinių priemonių, metodų ir rodiklių vizų ir sienų srityje plėtojimas , laikantis nediskriminavimo principo ir teisės į asmens duomenų apsaugą ; [187 pakeit.] ga) veiksmai, kuriais siekiama gerinti duomenų kokybę ir duomenų subjektų naudojimąsi teise gauti informaciją, susipažinti su savo asmens duomenimis, juos taisyti, išbraukti ir apriboti jų tvarkymą; [188 pakeit.] h) didelės apimties IT sistemų diegimui skirta veiklos parama.
(14)

tam tikri vienkartiniai plastikiniai gaminiai patenka į aplinką dėl to, kad yra netinkamai šalinami per kanalizaciją ar kitaip netinkamai išmetami į aplinką. Be to, juos šalinant per kanalizaciją gali būti padaryta didelė ekonominė žala kanalizacijos tinklams, nes užkemšami siurbliai ir vamzdžiai. Šių gaminių atveju dažnai labai trūksta informacijos apie jų fizines savybes ir tinkamą šalinimą. Todėl vienkartiniams plastikiniams gaminiams, kurie dažnai šalinami per kanalizaciją ar kitais netinkamais būdais, turėtų būti taikomi ženklinimo reikalavimai , siekiant didinti informuotumą . Pasitelkiant ženklinimą vartotojai turėtų būti informuojami apie netinkamus ir (arba) vengtinus atliekų šalinimo būdus ir (arba) šiukšlių, susidarančių dėl netinkamo jų šalinimo, neigiamą poveikį aplinkai , tai, kad jų gaminio sudėtyje yra plastiko ir gaminio perdirbimo galimybes . Komisijai turėtų būti suteikti įgaliojimai nustatyti suderintą ženklinimo formą, o tai darant, prireikus patikrinti, kaip siūlomą ženklinimą suvokia reprezentatyviai parinktos vartotojų grupės, siekiant užtikrinti, kad jis būtų veiksmingas, aiškiai suprantamas ir neklaidinantis, ir ji taip pat turėtų atsižvelgti į esamus savanoriškus susitarimus;
(5)

2014 m. spalio 23–24 d. Europos Vadovų Taryba taip pat pripažino daugialypius žemės ūkio bei žemės naudojimo sektoriaus tikslus, kurie pasižymi mažesniu klimato kaitos švelninimo potencialu, ir poreikį užtikrinti Sąjungos aprūpinimo maistu ir kovos su klimato kaita tikslų darną. Be to, technologinių sprendimų įgyvendinimas žemės ūkio ir miškininkystės sektoriuose padeda plėsti gamybą ir mažinti aplinkosauginį pėdsaką. Europos Vadovų Taryba paprašė Komisijos išnagrinėti būdus, kaip būtų galima geriausiai skatinti tvarų maisto gamybos intensyvinimą, tuo pačiu optimizuojant šio sektoriaus indėlį mažinant šiltnamio efektą sukeliančių dujų kiekį ir vykdant sekvestraciją, be kita ko, įveisiant mišką ir nustatyti politiką dėl žemės naudojimo, žemės naudojimo paskirties keitimo ir miškininkystės (LULUCF) įtraukimo į 2030 m. šiltnamio efektą sukeliančių dujų poveikio švelninimo strategiją, kai tik bus sudarytos techninės sąlygos ir bet kuriuo atveju anksčiau nei 2020 m.;
(20)

siekiant didinti valstybėse narėse pakartotinai naudoti parengiamų ir perdirbamų atliekų kiekį, labai svarbu, kad būtų laikomasi prievolės įdiegti atskiras popieriaus, metalo, plastiko , stiklo, tekstilės gaminių ir biologinių atliekų surinkimo sistemas. Be to, biologinės atliekos turėtų būti renkamos ir perdirbamos atskirai , kad būtų galima daugiau jų parengti pakartotiniam naudojimui ir perdirbti, kad jos neužterštų kitų sausų perdirbamų medžiagų , kad jos nebūtų deginamos ir šalinamos sąvartynuose. Be to, turėtų būti skatinami ir intensyviau vykdomi galimų kitų srautų ir naujų medžiagų surinkimo ir perdirbimo sistemų moksliniai tyrimai ;
1a)

22 straipsnyje įterpiama ši dalis: „1b. Siekiant veiksmingai panaudoti duomenis, kuriais keičiamasi, valstybės narės užtikrina, kad visa mainais suteikta ir gauta informacija būtų laiku apdorojama, nepriklausomai nuo to, ar institucijos gavo informaciją pateikus prašymą, ar spontaniškai keičiantis informacija su kita valstybe nare, ar įvyko informacijos nutekėjimas į viešumą. Jei valstybė narė per nacionaliniuose teisės aktuose nustatytą laikotarpį negalėjo apdoroti tos informacijos, ji turi viešai pateikti Komisijai priežastis, dėl kurių to padaryti nepavyko.“
(13a)

bendroji įmonė S2R taip pat turėtų naudoti Komisijos valdomas elektronines priemones, kad užtikrintų atvirumą, skaidrumą ir palengvintų dalyvavimą. Todėl bendrosios įmonės S2R organizuojami kvietimai teikti pasiūlymus turėtų būti taip pat skelbiami bendrame visiems dalyviams skirtame portale, taip pat kitose programos „Horizontas 2020“ elektroninėse sklaidos priemonėse, kurias tvarko Komisija. Be to, bendroji įmonė S2R turėtų atskleisti, be kita ko, svarbius duomenis apie pasiūlymus, pareiškėjus, subsidijas ir dalyvius, kad jie būtų įtraukti į Komisijos valdomas programos „Horizontas 2020“ ataskaitų teikimo ir sklaidos elektronines sistemas, pateikti juos tinkamu formatu ir tokiu periodiškumu, kuris atitiktų Komisijos nustatytus ataskaitų teikimo įpareigojimus;
(74a)

poveikio vertinimai gali būti naudingi tik tuo atveju, jei duomenų valdytojai užtikrina, kad laikosi juose numatytų pradinių savo įsipareigojimų. Taigi duomenų valdytojai turėtų reguliariai rengti duomenų apsaugos reikalavimų laikymosi apžvalgas, siekdami nustatyti, ar naudojant galiojančius duomenų tvarkymo mechanizmus užtikrinamas duomenų apsaugos poveikio vertinime numatytas saugumas. Be to, jose turėtų būti įrodomas duomenų valdytojo pajėgumas užtikrinti, kad gerbiamas laisvas duomenų subjektų pasirinkimas. Be to, jei rengiant apžvalgą randama laikymosi neatitikimų, apžvalgoje reikėtų atkreipti į juos dėmesį ir pateikti rekomendacijas dėl to, kaip užtikrinti visapusišką reikalavimų laikymąsi; [48 pakeit.]
Jeigu Komisija mano, kad suinteresuotosios šalies pateiktais faktais ir teisiniais argumentais nesuteiktas pakankamas pagrindas per pirmąjį nagrinėjimą įrodyti neteisėtos pagalbos buvimo arba netinkamo pagalbos taikymo, ji praneša apie tai suinteresuotajai šaliai ir ragina pateikti pastabas per nustatytą laikotarpį, kuris paprastai yra ne ilgesnis kaip vienas mėnuo. Jeigu suinteresuotoji šalis nepareiškia savo nuomonės per nustatytą laikotarpį, skundas laikomas atsiimtu.

Nepaisant 13 straipsnio, jeigu Komisija mano, kad suinteresuotosios šalies pateiktais faktais ir teisiniais argumentais nesuteiktas pakankamas pagrindas per pirmąjį nagrinėjimą įrodyti neteisėtos pagalbos buvimo arba netinkamo pagalbos taikymo ir galimybių iškreipti konkurenciją vidaus rinkoje buvimo , ji praneša apie tai suinteresuotajai šaliai ir ragina pateikti pastabas . Tos pastabos pateikiamos per nustatytą laikotarpį, kuris paprastai yra ne ilgesnis kaip vienas mėnuo , išskyrus atvejus, kai tai yra pateisinama remiantis proporcingumu ir įrodymams būtinos informacijos kiekiu ar sudėtingumu . Jeigu suinteresuotoji šalis nepareiškia savo nuomonės per nustatytą laikotarpį arba nepateikia papildomos informacijos , kuri įrodytų neteisėtos pagalbos buvimą arba netinkamą pagalbos taikymą dėl kurios būtų iškreipiama konkurencija vidaus rinkoje, skundas laikomas atsiimtu.
(6)

2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką (7) ir 1998 m. vasario 16 d. Europos Parlamento ir Tarybos direktyvoje 98/8/EB dėl biocidinių produktų pateikimo į rinką (8), kitaip nei nuostatose, taikomose cheminiams preparatams, kuriems taikoma ši direktyva, numatyta leidimų kiekvienam produktui išdavimo tvarka, remiantis dokumentų rinkiniu, kurį pateikia pareiškėjas, ir vertinimu, kurį daro kiekvienos valstybės narės kompetentinga institucija. Be to, leidimų išdavimo tvarką sudaro ir kontrolė, ypač kiekvieno produkto klasifikavimo, pakavimo ir ženklinimo prieš jį pateikiant į rinką. Aiškiai ir viešai pateikiant informaciją būtina klasifikuoti ir ženklinti augalų apsaugos produktus ir biocidinius produktus pagal šią direktyvą ir taip pat pateikti vartojimo instrukcijas pagal įvertinimo, daromo pagal Reglamentą (EB) Nr. 1107/2009 ir Direktyvą 98/8/EB, rezultatus, bei užtikrinti, kad ženklinimas atitiktų aukštą apsaugos lygį, kurio siekiama tiek šia direktyva, tiek atitinkamai Reglamentu (EB) Nr. 1107/2009 ar Direktyva 98/8/EB. Be to, pagal Reglamentą (EB) Nr. 1907/2006 augalų apsaugos produktams ir biocidiniams produktams turi būti parengtas saugos duomenų lapas;